­­

Nyhedsbrev oktober 2019

Kære forældre,

Efteråret er kommet og udetemperaturen daler. Det stiller krav til børnenes påklædning/udstyr og til at skiftetøjet opdateres. Vi går stadig ud hver dag, derfor kan det blive en kold fornøjelse, hvis f.eks. overtræksbukserne mangler.

Vi vil opfordre jer til at **vaske hænder** med jeres børn når i kommer til børnehaven og når i henter igen. For at forebygge bakterie og sygdomsspredning. Check ligeledes jeres barn **hver aften** for **lus.**

**Mødetid: Vi holder morgensamling hver dag kl.9.30- 9.45, vi forventer derfor, at børnene er afleveret inden kl. 9.30 med mindre andet er aftalt.**

**Mobiltelefon:** Giv jeres børn jeres fulde opmærksomhed, **LAD derfor VÆRE med at tale i mobiltelefon i børnehaven.**

**Afhentning:** Når du henter dit barn, skal du altid sørge for at sige farvel til mindst én ansat. Det er vigtigt, at du tager dit barn med, når du kommer for at hente det, også selvom han/hun måske ikke vil hjem. *Lad ikke dit barn løbe rundt i børnehaven, når du er kommet. Det skaber uro hos de børn, som ikke er blevet hentet. Hjælp ligeledes dit barn med at rydde op efter sig inden i tager overtøj på.*

**Parkering:** kirketjeneren har bedt mig videreformidle, at parkering på kirkens område **kun** er tilladt i forbindelse med aflevering og afhentning af jeres børn.

**Lågen:** Lågen og koden skal **kun** håndteres af forældre og voksne.

**Børn:** Wilfred er udmeldt med udgangen af september, vi ønsker god vind fremover.

**Efterårsferie:** giv os venligst besked, hvis i holder efterårsferie.

**Legetøjsdag:** vi har legetøjsdag den sidste fredag i måneden. Lad våben og masker blive hjemme, da disse effekter giver anledning til konflikter og rædsel. Næste legetøjsdag er fredag d. 25. oktober!

**Kalender:** børnegudstjeneste onsdag d. 9.oktober, forældremøde 30.10, lanternefest 8.11, juletræstur 29.11, klippeklistre m. bedsteforældre 2.12, Lucia d. 13.12, julefrokost og juleteater 18.12

**Aktiviteter:** musik mandag og sang onsdag starter op i september. Vestamager gruppen og yoga kører videre.

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Lukkedagene**: for **2019** er: 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Augusta, Eva W, Alexander og Konrad. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God oktober**